ΓΡΑΠΤΗ ΕΡΩΤΗΣΗ P-0124/03

υποβολή: Sen Neachtain (UEN) προς την Επιτροπή

(21 Ιανουαρίου 2003)

Θέμα: Ειδικοί τομείς φόρων και το δυτικό τμήμα της Ιρλανδίας

Προτίθεται η Επιτροπή να αναφέρει την άποψή της σχετικά με τον καθορισμό νέων ειδικών τομέων φόρων γενικότερα και, ειδικότερα, λαμβάνονταςπόψη τα ιδιαίτερα θετικά πλεονεκτήματα που διαπιστώθηκαν σε τέτοιου είδους ειδικούς φορολογικούς τομείς σε αστικές ζώνες, θα μπορούσε να αναφέρει εάν πρόκειται ναποστηρίξει τον καθορισμό νέων ειδικών τομέων φόρων σε απομακρυσμένες αγροτικές περιοχές, όπως είναι το δυτικό τμήμα της Ιρλανδίας, προκειμένου να βοηθηθούν οι κοινότητες των περιοχών αυτών να αναπτύξουν την οικονομία τους και να δημιουργήσουν σημαντικές δυνατότητες απασχόλησης·

Απάντηση του κ. Monti εξ ονόματος της Επιτροπής

(13 Φεβρουαρίου 2003)

Οι ειδικοί φορολογικοί τομείς μπορεί να περιλαμβάνουν κρατικές ενισχύσεις κατά την έννοια του άρθρου 87, παράγραφος 1, της συνθήκης ΕΚ. Στην περίπτωση των φορολογικών πλεονεκτημάτων που δεν συνδέονται με τη δημιουργία θέσεων απασχόλησης, επενδύσεων ή άλλων στόχων που έχουν αναγνωριστεί ότι παρουσιάζουν κοινοτικό ενδιαφέρον μπορεί να περιλαμβάνονται οι ενισχύσεις λειτουργίας, ενισχύσεις οι οποίες, κατ' αρχήν, είναι ασυμβίβαστες με την κοινή αγορά και μπορεί να θεωρηθούν συμβατές μαζί της μόνο κατ' εξαίρεση, στο βαθμό που πληρούνται ορισμένοι πολύ αυστηροί όροι, που εφαρμόζονται σε μερικούς ειδικούς τομείς επιλέξιμους για ενισχύσεις βάσει του άρθρου 87, παράγραφος 1, στοιχεία α) ή γ)(1). Όταν δενπάρχει μια τέτοιου είδους σχέση, η Επιτροπή δεν αποκλείει την δυνατότητα ότι ένα τέτοιο μέτρο πολιτικής, όπως αυτό που αναφέρει το αξιότιμο μέλος του Κοινοβουλίου, μπορεί να κριθεί συμβατό με την κοινή αγορά, και μάλιστα να απαλλαγεί από τηνποχρέωση κοινοποίησης σύμφωνα με έναν από τους κανονισμούς απαλλαγής της Επιτροπής(2). Ωστόσο, με βάση τις πληροφορίες που διαθέτει και λόγω έλλειψης επίσημης κοινοποίησης σύμφωνα με το άρθρο 88, παράγραφος 3, της συνθήκης ΕΚ ή επίσημων πληροφοριών σύμφωνα με τις απαιτήσεις διαφάνειας που προβλέπονται στους προαναφερθέντες κανονισμούς απαλλαγής, η Επιτροπή δεν είναι σε θέση να αποφανθεί.

Όσον αφορά l'Irlande, ο χάρτης ενισχύσεων περιφερειακού χαρακτήρα 2000-2006 προβλέπει ότι η περιφέρεια Border, Midlands and Western (BMW) είναι απόλυτα επιλέξιμη για ενίσχυση βάσει της παρέκκλισης που προβλέπεται στο άρθρο 87, παράγραφος 3, στοιχείο α), και ότι οι άλλες περιφέρειες, δηλαδή η South-East, η Mid-West, η South-West, η Mid-East και το Δουβλίνο, είναι επιλέξιμες για ενισχύσεις σύμφωνα με το άρθρο 87, παράγραφος 3, στοιχείο γ). Κάθε κοινοποιημένο καθεστώς περιφερειακών ενισχύσεων όσον αφορά το δυτικό μέρος της Ιρλανδίας θα εξεταστεί από την Επιτροπή βάσει του χάρτη περιφερειακών ενισχύσεων αυτής της χώρας και των περιφερειών για τις οποίες εγκρίνεται η παρέκκλιση, καθώς και στα ανώτατα όρια των ενισχύσεων για αρχικές επενδύσεις ή τις ενισχύσεις για τη δημιουργία εγκεκριμένων θέσεων απασχόλησης για κάθε περιφέρεια.

(1) Βλ. τις κατευθυντήριες γραμμές όσον αφορά les κρατικές ενισχύσεις για περιφερειακούς σκοπούς (ΕΕ C 74 της 10.3.1998), καθώς και τις τροποποιήσεις τους (ΕΕ C 258 της 9.9.2000).

(2) Κανονισμός (ΕΚ) αριθ. 2204/2002 της Επιτροπής της 12 Δεκεμβρίου 2002, όσον αφορά την εφαρμογή των άρθρων 87 και 88 της συνθήκης ΕΚ για τις κρατικές ενισχύσεις στην απασχόληση, ΕΕ L 337 της 13.12.2002. Κανονισμός (ΕΚ) αριθ. 70/2001 της Επιτροπής της 12 Ιανουαρίου 2001, όσον αφορά την εφαρμογή των άρθρων 87 και 88 της συνθήκης ΕΚ για τις κρατικές ενισχύσειςπέρ των μικρών και μεσαίων επιχειρήσεων, ΕΕ L 10 της 13.1.2001.